༄༅། །དོན་དགུའི་རྗེས་སུ་ཐོག་དང་བོར་བླ་བྲད་དུ་ཕེབས་
སྐབས་ཀྱི་བཀའ་སློབ་བཞུགས་སོ། །
འདིའི་སྐོར་ཁོང་གི་ཉིན་ཐོ་ལས། ༡༩༨༡པའི་ཡང་ཟླ་༤ བའི་ཚེས་ལན་ཀྲུའུ་ནས་བླ་བྲང་དུ་ཡོང་། ཚེས་
༡ ༩ལུགས་རྙིང་གི་གསུམ་པའི་བཅོ་ལྔ་ལ་དུས་ཆེན་དུ་དམིགས་ནས་གདུང་མདུན་རྣམ་གཉིས་དང་འདུ་ཁང་
ཆེན་མོར་མཆོད་མཇལ་བྱས། ཚེས་༢༠ལ་དགོན་པའི་དོ་དམ་ཨུ་ཡོན་ལྷན་ཁང་འཚོགས། ཚེས་༢ ༡ལ་གྲྭ་ཚང་ལ་
ཚེས་༢ ༩ལ་
གཏམ་བཤད་བྱས། ཚེས་༢ ༢ ནས་ཉིན་རེ་བཞིན་དགོན་པའི་དོན་དང་མཇལ་བའི་རེ་བ་བསྐངས།
བསང་ཆུ་རྫོང་གི་དགེ་རྒན་སྦྱོང་བརྡར་འཛིན་གྲྭ་ལ་གཏམ་བཤད་བྱས། གསུམ་པའི་ཚེ་༧ལ་གྲྭ་ཚང་ཕྱིར་བསྡུ་
རྒྱུའི་མཚན་ཐོ་ཁྱ བ་བསྒྲགས་དང་འབྲེལ་རྡོ་བཅལ་ར་བ་ནས་གཏམ་བཤད་བྱས། ཞེས་གསུངས་པ་དང་། རྣམ་
ཐར་དཔག་ལྗོན་ལས། ཁོང་དགུང་ལོ་ང་དྲུག་པ་ལྕགས་བྱ་ལོའི་ཧོར་ཟླ་གཉིས་པའི་ཚེས་བཅུ་ལ་རང་གི་གདན་ས་བླ་
བྲང་བཀྲ་ཤིས་འཁྱིལ་དུ་ཞབས་ཟུང་བཀྲ་ཤིས་ཀྱི་རི་མོ་ཉེ་བར་བཀོད་དེ་འདུ་ཁང་ལྷ་ཁང་སོ་སོ་ལ་མཆོད་མཇལ་
གནང་ནས་བསྟན་འ
་་འགྲོའི་དོན་དུ་ཐུགས་སྨོན་རྒྱ་གང་ཆེ་མཛད་ཅིང་བཙན་ཁང་རྣམས་ལ་མཆོད་མེ་སྙན་ཤལ་ཕུལ་
ནས་འཕྲིན་བཅོལ་ནན་ཏན་མཛད། བདེ་ཡངས་གོང་དུ་བཞུགས་ནས་རིགས་
གས་གསུམ་སྤྱི་སྒྲུབ་ཀྱི་རྗེས་གནང་གི་
བཀའ་དྲིན་བསྩལ་ཏེ་ཡང་བསྐྱར་བཀའ་ཆོས་གནང་བའི་དབུ་བཙུགས་ནས་རྟེན་འབྲེལ་ལེགས་ཚོགས་ཀྱི་སྒོ་ཕྱེས།
རང་དགོན་གྱི་གྲྭ་བ་མཇལ་དུ་འོང་བ་རྣམས་ལ་གསུང་བཤང་འདི་ལྟར་གནང་། ཞེས་གསུངས་ཤིང་། བཀའ་སློབ་
ཉིང་བསྡུས་གཤམ་གསལ།
སྔོན་རྒྱལ་པོ་གླང་དར་གྱིས་བསྟན་པ་བསྣུབས་ནས་ལོ་བདུན་ཅུ་ལྷག་སོང་རྗེས་སུ་
བོད་ཀྱི་མཁས་པ་མི་གསུམ་གྱིས་བླ་ཆེན་དགོངས་པ་རབ་གསལ་བསྙེན་པར་རྫོགས་ནས་
བསྟན་པའི་མེ་རོ་རྨང་ནས་གསོས་ཏེ་བསྟན་པ་ཕྱི་དར་བྱུང་ལ། དེང་སྐབས་ཀྱང་ལོ་ཉེར་
གསུམ་ལྷག་ལ་གཞི་གསུམ་གྱི་ལག་ལེན་སོགས་བཤད་སྒྲུབ་ཀྱི་བྱ་བ་རྒྱུན་ཆད་ནས་བསྟན་
28

བཀའ་སློབ་ཟིན་བྲིས་ཕྱོགས་བསྒྲིགས།
པ་ལ་ཉམས་ཆག་ཆེན་པོ་བྱུང་ཡང་འདི་ནས་སླར་ཡང་བསྟན་པ་ཡང་དར་འབྱུང་རྒྱུ་རེད།
སངས་རྒྱས་ཀྱི་བསྟན་པ་ཉམས་གསོ་བྱེད་ཐུབ་མི་ཐུབ་དང་ཉམས་པ་སོར་ཆུད་མི་ཆུད་
དགེ་འདུན་གྱི་སྡེ་ལ་རག་ལས་ཤིང་ཁྱེད་དགེ་འདུན་པ་རྣམས་ཀྱིས་ཆོས་འདུལ་བའི་
བཅའ་ཁྲིམས་ཚུལ་བཞིན་དུ་བརྩིས་ནས་གྲྭ་ཚང་རང་རང་ལ་ཀུན་མཁྱེན་བླ་མས་འཆད་
ཉན་བཤད་སྒྲུབ་གང་དང་གང་ཚུགས་ཡོད་པ་རྣམས་ལ་ཉམས་པ་སོར་ཆུད་ཐབས་དང་
གནས་པ་གོང་དུ་འཕེལ་ཐབས་ལ་ཐུགས་བསམ་གནང་ནས་ཐབས་སྣ་ཚོགས་ཀྱིས་བྱ་བ་
དེ་སྒྲུབ་ཅི་ཐུབ་བྱས་ན་དེ་ཀ་སངས་རྒྱས་ཀྱི་བསྟན་པ་ཉམས་གསོ་བྱེད་ཚུལ་རེད། དེ་
རྣམས་ཐུགས་ལ་བཞག་ནས་གྲྭ་རྒན་གཞོན་ཐམས་ཅད་ཀྱིས་གྲྭ་ཚང་རང་རང་གི་འཆད་
ཉན་འགྲིག་ལམ་ཀུན་སྤྱོད་བརྩི་སྲུང་ལ་ཧུར་བརྩོན་ནན་ཏན་བྱེད་དགོས་ཞེས་སོ ག ས་
སེམས་རྒྱུད་ལ་ཕན་པའི་བསླབ་བྱ་མང་དུ་གནང་ངོ་། །
29

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།